CELEX: 62019TN0502
Language: fi
Date: 2019-07-12 00:00:00
Title: asia T-502/19: Kanne 12.7.2019 — Corneli v. EKP

16.9.2019   
            
            
               FI
            
            
               Euroopan unionin virallinen lehti
            
            
               C 312/39
            
         
      Kanne 12.7.2019 — Corneli v. EKP
      (asia T-502/19)
      (2019/C 312/32)
      Oikeudenkäyntikieli: italia
      
         Asianosaiset
      
      
         Kantaja: Francesca Corneli (Velletri, Italia) (edustajat: asianajajat M. Condinanzi, L. Boggio ja F. Ferraro)
      
         Vastaaja: Euroopan keskuspankki
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan riidanalaisen päätöksen mitättömäksi vahvistettuaan ensin sen lainvastaisuuden
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
                  —
               
               
                  määräämään prosessinjohtotoimena, että tuomioistuimeen toimitetaan riidanalainen toimi ja myöhempi uusimispäätös täydellisinä toisintoina.
               
            
         Oikeudelliset perusteet ja pääasialliset perustelut
      
      Esillä oleva kanne on nostettu Euroopan keskuspankin neuvoston 1.1.2019 tekemästä päätöksestä ECB-SSM-2019-ITCAR-11, joka annettiin valvontaelimen päätösluonnoksen perusteella, joka laadittiin neuvoston asetuksen (EU) N:o 1024/2013 (1) 26 artiklan 8 kohdan ja 1.9.1993 annetun asetuksen nro 385 (decreto legislativo, jäljempänä TUB) sellaisten 69 q §:n, 70 §:n ja 98 §:n nojalla, joilla saatetaan Euroopan parlamentin ja neuvoston direktiivin 2014/59/EU 29 artikla osaksi Italian oikeusjärjestystä, yhdessä asetuksen (EU) 1024/2013 9 artiklan 2 kohdan kanssa, ja jolla purettiin Banca Carige S.p.A:n, jonka sääntömääräinen kotipaikka on Genova, hallinto- ja valvontaelimet ja niiden tilalle nimitettiin kolme selvitysmiestä ja kolmesta jäsenestä koostuva valvontakomitea.
      Kantaja vetoaa viiteen kanneperusteeseen kanteensa tueksi.
      
                  1.
               
               
                  Ensimmäinen kanneperuste, jonka mukaan suhteellisuusperiaatetta on loukattu sekä direktiivin 2014/59/EU (2) 28 ja 29 artiklaa sekä TUB:n 69 q §:ää ja sitä seuraavia pykäliä on rikottu
                  
                              —
                           
                           
                              Kantaja väittää tältä osin, että varhaiset toimet on toteutettava vaiheittain, mikä ei käsiteltävässä asiassa toteutunut. Rajoittavin toimi on näin ollen lainvastainen ja mitätön.
                           
                        
            
                  2.
               
               
                  Toinen kanneperuste, jonka mukaan perustelut olivat puutteelliset niiden suhteellisuus- ja vaiheittaisedellytysten osalta, joita varhaisia toimia koskeva koko järjestelmä edellyttää
               
            
                  3.
               
               
                  Kolmas kanneperuste, jonka mukaan direktiivin 2014/59/EU 29 artiklan viimeistä virkettä on rikottu sekä julkishallintoon sovellettavan hyvän hallinnon periaatetta loukattu
                  
                              —
                           
                           
                              Kantaja väittää tältä osin, että aiemman johtokunnan jäsenten nimittämien väliaikaisiksi hallinnonhoitajiksi loukkaa velvollisuutta välttää eturistiriitoja.
                           
                        
            
                  4.
               
               
                  Neljäs kanneperuste, jonka mukaan toimivallan väärinkäyttöä koskevaa TUB:n 70 §:ää on rikottu sekä perustelut on jätetty antamatta
                  
                              —
                           
                           
                              Kantaja väittää tältä osin, että vakavien rikkomusten tai lainvastaisuuksien vuoksi perustettu erityishallinto merkitsee sitä, että toimi on ristiriitainen ja epäjohdonmukainen.
                           
                        
            
                  5.
               
               
                  Viides kanneperuste, jonka mukaan on rikottu direktiiviin (EU) 1132/2017 (3) ja Italian siviilikoodeksiin sisältyviä osakkeenomistajien oikeuksia koskevia säännöksiä sekä loukattu Euroopan unionin perusoikeuskirjassa, Euroopan ihmisoikeussopimuksessa ja Italian perustuslaissa vahvistettuja perusperiaatteita omaisuudensuojasta, säästöjensuojasta ja yksityisen elinkeinotoiminnan suojasta sekä kansalaisten henkilökohtaisten valintojen itsemääräämisoikeudesta.
               
            
         (1)  Luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annettu neuvoston asetus (EU) N:o 1024/2013 (EUVL 2013, L 287, s. 63)
      
         (2)  Luottolaitosten ja sijoituspalveluyritysten elvytys- ja kriisinratkaisukehyksestä 15.5.2014 annettu Euroopan parlamentin ja neuvoston direktiivi 2014/59/EU (EUVL 2014, L 173, s. 190).
      
         (3)  Tietyistä yhtiöoikeuden osa-alueista 14.6.2017 annettu Euroopan parlamentin ja neuvoston direktiivi (EU) 2017/1132 (EUVL 2017, L 169, s. 46).